שברולט טראוורס 2013: גרסת בסיס חדשה החל מ-219,900 שקל - cartube
שברולט טראוורס 2013: גרסת בסיס חדשה החל מ-219,900 שקל	פרטים
חדשות רכב	מאת cartube	שלישי, 30.07.2013, 16:41
שברולט טראוורס יוצע בגרסת אבזור חדשה (LS) הזולה ב-32,000 שקל מגרסת LT והמציבה את הטראוורס בתחרות מול כל המיניוואן הגדולים.
UMI, יבואנית שברולט בישראל, תחל להציע את שברולט טראוורס 2013 החדש/מחודש בגרסת אבזור בסיסית חדשה – LS – שתוצע במחיר תחרותי במיוחד של 219,900 שקל. גרסה זו, המוצעת עם הנעה קדמית בלבד, זולה בכ-32,000 שקל מגרסת הבסיס LT שהוצעה עד היום.
על מה לא מוותרים לעומת גרסת LT? יחידת ההנעה היא כמו בכל דגמי הטראוורס ומבוססת על מנוע 3.6 ליטר V6 בהספק מרבי של 281 כ"ס ו-36.7 קג"מ המשודך לתיבת 6 הילוכים אוטו'. בנוסף לא מוותרים על מערכת בקרת אקלים עם יציאות לשתי שורות המושבים מאחור, על שמשות כהות, בקרת שיוט, שליטה מההגה על מערכת השמע ועוד.
על מה כן מוותרים? על חישוקי 20” קלים במקומם מקבלים חישוקי "17 מפלדה, מראות צד בצע הרכב, מקבלים רק 6 כריות אוויר (במקום אחת נוספת בין הנהג לנוסע), אין מסך מגע (MYLink) אלא מערכת שמע מקורית רגילה כך שגם אין כניסת USB ודיבורית BT, ציפוי עור להגה בהתקנה מקומית בלבד, אין כיוון חשמלי למושב הנהג ועוד.
שברולט טראוורס 2013 - מפרט טכני.
הטראוורס, הקרוסאובר הענק של שברולט המוצע בגרסאותיו היקרות יותר גם עם הנעה כפולה, הוא אחד הרכבים המרווחים ביותר בישראל ומציע מקום ל-8 נוסעים בוגרים יחד עם נפח תא מטען מרשים של 691 ליטר ועד 3,296 ליטר עם קיפול שתי שורות המושבים מאחור. הטראוורס 2013 הושק בישראל בחודש פברואר האחרון בגרסתו החדשה לאחר מתיחת פנים מקיפה למדי לדגם עם תא נוסעים חדש ואיכותי משמעותית מבעבר.
לפני 2 שנים	זה הגיב הכי יפה שראיתי.עזבו. את חוויית. הנהיגה המושלמת ואת הנחות והפינוקים והביצועים. שלו.אני אך שראיתי קניתי כמו אהבה. ממבט ראשון אני רק מסתקל עליו כשהוא. עומד בחניה של הבית .אני מרגיש. בנדאם מיוחד
לפני 2 שנים	אלה אם אתם נשואים לשיח סעודי ......
הרב דר אילן בן יוסף הלוי
לפני 2 שנים	שברולט טראוורס החדשה 2014 נפח 3.6 לכול הבינים עניין וטעם בגייפ גדול נוח להפליא.ואני מדבר על ניסיון נהיגה מבצעית ושטחים וכביש שלושים (30)שנות נהיגה יום יום . רכב שברולט טראוורס החדשה 2014 עיצוב חיצוני מדהים מערכת סלון פנימית יפיפיה איבזור מפנק וכוח מנוע מדהים חזק שאפשר להיתגאות בו . נוח ומפנק את הנהג והנוסעים.חוות הדעת שלי יכולים להעיד על כך בגמא סוכנות שברולט.אני נותן חוות דעת ישירה מיקצועית עם מיבחן שטח אמיתי ולא בתנאיי מעבדה ואני מאחל לכם בהצלחה ושתיהנו ותיסעו ותחזרו בשלום ואמן בכבוד רב ..הרב המקובל ד"ר אילן בן יוסף הלוי
שברולט	שברולט טראוורס	2014 ניסאן קשקאי החדש יוצג בפרנקפורט
סוזוקי IV-4: קונספט לקרוסאובר עירוני
עמוד הבית -> חדשות רכב -> שברולט טראוורס 2013: גרסת בסיס חדשה החל מ-219,900 שקל	גולשים אחרים אהבו